Ameerika Ühendriikide modell Hailey Rhode Bieber avaldas sotsiaalmeedias kõige kuumema tegevuse, mida üks inimene saab teha. Kas oskad pakkuda, millega tegu?
KAS NÕUSTUD? ⟩ Hailey Bieber: see on kõige lahedam, kuumem ja atraktiivsem tegevus
Kõige lahedam, kuumem ja atraktiivsem tegevus Hailey Bieberi arvates on nimelt hääletamine. Kuna Ameerika Ühendriikide presidendivalimised on vaid kiviviske kaugusel, siis on modelliametit pidav noor naine võtnud oma südameasjaks kutsuda võimalikult paljusid inimesi üles hääletama minema.
Muusiku Justin Bieberiga abielus olev modell postitab igapäevaselt oma Instagrami story'desse erinevaid põhjuseid, miks on valimas käimine oluline. Naine usub, et hääletades on tal võime mõjutada, milliseks kujuneb tulevikus nii tema enda kui ka tema laste elu.
Samal ajal kui Hailey on andnud selgelt märku, et tema hääl läheb demokraatide kandidaadile Joe Bidenile, kuulub naise näitlejast isa Stephen Baldwini poolehoid hoopis Donald Trumpile.